આમ મારા વિષેની સામાન્ય જાણકારી એમને મેળવી લીધી. એમાં મને કંઈ અજુગતું ન લાગ્યું. મારી મુંબઈ જવાની તૈયારી રૂપે, મેં ટીકીટ બૂક કરાવી. રાતની ગાડી હતી. આર. કે. ને ખબર પડી ગઈ કે હું આ દિવસે જવાનો છું. તેઓ મારી પાસે આવ્યા અને મને કહે, ‘સાહેબ, હું જાણું છું કે તમને રોજ- રોજ હોટેલનું ખાવાનુ પસંદ નથી. આમેય હું રોજ મારે ત્યાં જમજો એમ કહું તો તમે એ સ્વિકારો પણ નહીં. આજ મારું માન રાખજો કે સાંજે મારે ત્યાં ભોજન લેશો. પછી ગાડીમાં જજો.’